Visitet te oriens ex alto, o bone vir, quia visitasti me in terra aliena,  in loco peregrinationis meæ consolatus es me. Benefecisti, intelligens super egenum  pauperem. Absens eram,  absens iam longo tempore:  recordatus es nominis mei, homo magnus, occupatus in magnis. Benedictus sanctus Angelus tuus, qui pio pectori tuo id suggessit. Benedictus Deus noster, qui persuasit. En teneo vnde glorier apud extraneos, literas tuas:  illas literas, in quibus tuam mihi animam effudisti. Glorior, quod me habeas non modo in memoria, sed  in gratia. Glorior, priuilegio amoris tui. Refectus sum de abundantia suauitatis pectoris tui. Non solum autem, sed  glorior in tribulationibus: si quas dignus habitus sum pro Ecclesia pati. Hæc plane gloria mea,  exaltans caput meum, ecclesiæ triumphus. Nam si socij fuimus laboris, erimus  consolationis. Collaborandum fuit,  compatiendum matri,  ne de nobis quereretur dicens, Qui iuxta me erant de longe steterunt,  vim faciebant qui quærebant animam meam. Deo autem gratias, qui dedit ei victoriam, honestauit eam in laboribus,  compleuit labores illius. Tristitia nostra in gaudium,  luctus noster versus in citharam est. Hyems transiit, imber abiit,  recessit. Flores apparuerunt in terra nostra, tempus putationis aduenit. Amputatum est sarmentum inutile, putre membrum. Ille, ille iniquus, qui peccare fecit Israel: morte absorptus est, traductus in ventrem inferi. Fecerat quippe secundum Prophetam pactum cum morte,  cum inferno fœdus inierat. Ideoque iuxta Ezechielem, factus est perditio,  non subsistit in æternum. Alius quoque omnium sicut maximus, ita  pessimus inimicus, abscisus nihilominus est. Et is erat vnus ex amicis Ecclesiæ, sed illis de quibus solet queri  dicere. Amici mei,  proximi mei aduersum me appropinquauerunt,  steterunt. Si qui restant, cito speramus de similibus idem iudicium. Prope est, vt reuertar ad fratres meos: si vita comes fuerit, per vos, sicut intendo, transiturus. Interim commendo me sanctis orationibus vestris. Salutamus fratrem Hugonem, Camerarium,  omnes qui circa vos sunt, cum reliqua sancta multitudine.